cyanic-selkie/wikianc huggingface dataset:
এডি হেমিংস
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার, সাসেক্স ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন এডি হেমিংস।
প্রথম-শ্রেণীর ক্রিকেট
১৯৬৬ সাল থেকে ১৯৯৫ সাল পর্যন্ত এডি হেমিংসের প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের স্থূলকায় ছিলেন তিনি। অনিচ্ছা সত্ত্বেও পেশাদারী পর্যায়ের ক্রিকেটে অগ্রসর হয়েছিলেন। কাউন্টি চ্যাম্পিয়নশীপের খেলায় নটিংহ্যামশায়ারের পক্ষে দূর্দান্ত প্রতাপে খেলেছিলেন।
খেলোয়াড়ী জীবনের শুরুতে সিম বোলার হিসেবে ওয়ারউইকশায়ারের পক্ষে খেলতেন। পরবর্তীতে নটিংহ্যামশায়ারে চলে গেলে অফ স্পিন বোলিংয়ের দিকে ধাবিত হন। এভাবেই টেস্ট ক্রিকেটে অংশ নেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ১৬ টেস্ট ও ৩৩টি ওডিআইয়ে অংশগ্রহণ করেছেন এডি হেমিংস। ২৯ জুলাই, ১৯৮২ তারিখে বার্মিংহামে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৪ জানুয়ারি, ১৯৯১ তারিখে সিডনিতে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন তিনি।
তুলনামূলকভাবে খেলোয়াড়ী জীবনের শেষপ্রান্তে অবস্থান করে ৩৩ বছর বয়সে ইংল্যান্ডের পক্ষে খেলায় অংশগ্রহণের সুযোগ পেয়েছেন। এরজন্যে মূলতঃ ইংল্যান্ডের বেশ কয়েকজন খেলোয়াড় তৎকালীন নিষিদ্ধঘোষিত দক্ষিণ আফ্রিকায় গমনের কথা ঘোষণা করলে তার এ অংশগ্রহণের সুযোগ ঘটে। তার সময়কালে ইংল্যান্ডের টেস্ট দলে কেবলমাত্র একজন স্পিনারকে রাখা হতো। অফ স্পিনার হিসেবে রে ইলিংওয়ার্থ ১৯৬৯ সালে অধিনায়ক হিসেবে মনোনীত হয়েছিলেন। জন এম্বুরি’র স্থলাভিষিক্ত হন তিনি। ঐ খেলায় তিনি ছয় উইকেট লাভ করেছিলেন। ১৯৮৫ সালে জন এম্বুরি’র উপর থেকে নিষেধাজ্ঞা প্রত্যাহার করা হলে পুনরায় তাকে মাঠের বাইরে অবস্থান করতে হয়।
ক্রিকেট বিশ্বকাপ, ১৯৮৭
১৯৮৭ সালের পূর্ব-পর্যন্ত এম্বুরি’র তেমন কোন ক্রীড়াশৈলী প্রদর্শন করতে ব্যর্থ হলে ক্রিকেট বিশ্বকাপে তার ঠাঁই হয়। এ প্রতিযোগিতায় জয়পুরে অনুষ্ঠিত খেলায় ওয়েস্ট ইন্ডিজের বিপক্ষে দলের জয়ে প্রভূতঃ ভূমিকা রাখেন। ১৯৮৭ সালে ভারত ও পাকিস্তানে যৌথভাবে অনুষ্ঠিত ক্রিকেট বিশ্বকাপের ৪র্থ আসরে মাইক গ্যাটিংয়ের অধিনায়কত্বে অংশ নেন। সেমি-ফাইনালে মোহাম্মদ আজহারউদ্দীনকে ৬৪ রানে এলবিডব্লিউতে বিদেয় করে দলকে চূড়ান্ত খেলায় নিয়ে যান। চূড়ান্ত খেলায় নির্ধারিত ১০ ওভারে ২/৪৮ পান। কিন্তু ব্যাটসম্যানদের ব্যর্থতায় অস্ট্রেলিয়ার বিপক্ষে ৭ রানে পরাজিত হলে শিরোপা জয় থেকে বঞ্চিত হয় তার দল। ১৯৮৭-৮৮ মৌসুমে পাকিস্তানে কুখ্যাত সফরে অংশ নিয়েছিলেন।
ওয়েস্ট ইন্ডিজ গমন
১৯৯০ সালে ভারত দল ইংল্যান্ড গমন করে। লর্ডসে সিরিজের প্রথম টেস্টে ফলো-অনের কবলে পড়ে ভারত দল। শেষ উইকেট জুটিতে নরেন্দ্র হিরওয়ানিকে সাথে নিয়ে কপিল দেব হেমিংসের বলের পরপর চারটি ছক্কা হাঁকান ও ফলো-অন থেকে সফরকারীদের রক্ষা করেন। পরের ওভারের প্রথম বলেই অ্যাঙ্গাস ফ্রেজার হিরওয়ানিকে এলবিডব্লিউতে বিদেয় করেন। নাইটওয়াচম্যান হিসেবে টেস্টে ব্যক্তিগত সর্বোচ্চ ৯৫ রান তুলেন। ভারতের বিপক্ষে ডেভন ম্যালকমের সাথে ৫১ রানের দ্বিতীয় অর্ধ-শতরান শেষ উইকেট জুটিতে করেন।
১৯৯০-৯১ মৌসুমে ৪১ বছর বয়সে ইংরেজ দলের সাথে অস্ট্রেলিয়া গমন করেন। সিডনিতে একটিমাত্র টেস্টে অংশ নিলেও প্রায় সকল ওডিআইয়েই তার অংশগ্রহণ ছিল। তবে, ইংল্যান্ড দল বিশ্ব সিরিজ কাপের চূড়ান্ত খেলায় অংশ নিতে পারেনি। অ্যাশেজ সফর শেষে এডি হেমিংস তার সর্বশেষ ওডিআই সিরিজ খেলার জন্যে নিউজিল্যান্ড গমন করেন।
সর্বোপরি ১৯৮২ থেকে ১৯৯১ সময়কালে ইংল্যান্ডের দ্বিতীয় সেরা অফ স্পিনারের মর্যাদা লাভ করেছেন। দূর্ভাগ্যজনকভাবে নিজের স্বর্ণালী সময়টুকু জন এম্বুরি’র সাথে প্রতিদ্বন্দ্বিতায় অবতীর্ণ হতে হয়েছিল। এছাড়াও, ঐ সময়ে ইংল্যান্ড দলে একমাত্র স্পিনার হিসেবে অন্তর্ভুক্তির প্রশ্নে জিওফ মিলার, ভিক মার্কস ও প্যাট পোকক দাবীদার ছিলেন। কার্যকরী ব্যাটসম্যান হিসেবেও যথেষ্ট সুনাম কুড়ান। ১৯৮৯ সালের ট্রেন্ট ব্রিজে টেস্টের চতুর্থ দিনের চা বিরতির পূর্বে অস্ট্রেলীয় বোলার জিওফ লসনের বলকে যথেচ্ছ পেটান। বেশ কয়েকটি চারের মার মেরে খেলার গতিধারাকে পরিবর্তন করতে যথেষ্ট ভূমিকা রাখেন।
১৯৮৯ সালে বেনসন এন্ড হেজেস কাপের চূড়ান্ত খেলায় এসেক্সের তারকা বোলার জন লিভারের শেষ বলের চার রানের জয়ের লক্ষ্যমাত্রা স্বার্থকভাবে পূরণ করে নটিংহ্যামশায়ার দলকে নাটকীয়ভাবে জয়ে অবদান রাখেন। এর পরপরই ঐ বছরে অনুষ্ঠেয় অ্যাশেজ সিরিজের পঞ্চম টেস্ট খেলার জন্যে তাকে ইংরেজ দলে আমন্ত্রণ জানানো হয়। ঐ টেস্টে তিনি কোন উইকেট লাভে সক্ষমতা দেখাননি। তবে, উভয়ে ইনিংসেই ত্রিশোর্ধ্ব রানের ইনিংস খেলেছিলেন।
অবসর
বেশ দেরীতে আন্তর্জাতিক অঙ্গনে অভিষেক পর্ব সম্পন্ন হলেও এক দশকব্যাপী খেলোয়াড়ী জীবনে অন্যতম খেলোয়াড়ের মর্যাদায় ভূষিত হয়েছিলেন। নিজস্ব ৪২তম জন্মদিনের কয়েক সপ্তাহ পূর্বে সর্বশেষ খেলায় অংশ নেন তিনি।
৪৬ বছর বয়সে প্রথম-শ্রেণীর ক্রিকেট থেকে এডি হেমিংস অবসর গ্রহণ করেন। এরপূর্বে সাসেক্স দলের পক্ষে খেলেছেন তিনি। ২০০৬ সালে এক স্বাক্ষাৎকারে তিনি বলেন যে, উত্তর ল্যাঙ্কাশায়ারের গ্রাম্য এলাকায় দোকান পরিচালনা করছেন।
এক ইনিংসে দশ উইকেট লাভের ন্যায় বিরল কৃতিত্বের অধিকারী হলেও সর্বাধিক খরুচে বোলারে পরিণত হন তিনি। তার বোলিং পরিসংখ্যান ছিল ৪৯.৩-১৪-১৭৫-১০। ১৯৮২-৮৩ মৌসুমে জ্যামাইকার কিংস্টনে আন্তর্জাতিক একাদশের সদস্যরূপে ওয়েস্ট ইন্ডিয়ান একাদশের বিপক্ষে এ কীর্তি স্থাপন করেন।
তার বোনঝি বেথ মরগ্যান ইংল্যান্ডের টেস্ট ক্রিকেটার ছিলেন। বর্তমানে তিনি লিঙ্কনশায়ারের পশ্চিম বাটারউইকে গ্রাম্য দোকান ও ডাকঘর পরিচালনা করছেন। এছাড়াও, ইসিবি’র পক্ষ থেকে প্রতিভাবান ক্রিকেটার অন্বেষণের সাথে যুক্ত রয়েছেন।
ইব্রাহিম বে
থাম্ব থাম্ব| ইব্রাহিম বে এর প্রাসাদের উপর আল-Rudah দ্বীপ কাছাকাছি [[কায়রো ]] ইব্রাহিম বে (জন্ম আব্রাম সিনজিক্যাশভিলি ; ১৭৩৬ – ১৮১৬/১৮১৭) মিশরের একজন মামলুক সরকারী এবং রাজপুত্র ছিলেন।
জীবনী
ইব্রাহিম বে অব্রাম সিনজিক্যাশভিলি হিসাবে জর্জিয়ান উৎপত্তি,  মধ্যে দক্ষিণ-পূর্ব জর্জিয়ান প্রদেশে কেকহিতে একটি খ্রিস্টান যাজক পরিবারে জন্মগ্রহণ করেন  ।  ছোটবেলায় তাকে অটোমান দাস আক্রমণকারীরা ধরে নিয়ে গিয়ে মিশরে বিক্রি করে দেয় যেখানে তাকে ইসলামে রূপান্তরিত করা হয়েছিল এবং মামলুক হিসাবে প্রশিক্ষণ দেওয়া হয়েছিল। মিশরের মামলুক শাসক মুহাম্মদ বে আবু আল-ধাবের অনুগত সেবার মাধ্যমে তিনি পদমর্যাদায় অধিষ্ঠিত হন এবং বেয়ের মর্যাদায় লাভ করেছিলেন ।
সময়ের সাথে সাথে তিনি অন্যতম প্রভাবশালী মামলুক কমান্ডার হিসাবে আত্মপ্রকাশ করেন এবং তাঁর সহকর্মী মুরাদ বেয়ের সাথে মিশরের একটি ডি কন্ট্রোল নিয়ন্ত্রণ ভাগ করে নিলেন । এই দু'জন ব্যক্তি একটি চুক্তিভিত্তিতে পরিণত হন, মুরাদ বে সামরিক বিষয় পরিচালনা করেন এবং ইব্রাহিম বে সিভিল প্রশাসন পরিচালনা করেছিলেন। তারা মামলুক শাসন ও নাগরিক কলহকে উৎখাত করার অবিরাম চেষ্টা চালিয়ে বেঁচে গিয়েছিল। তারা মিশরে কায়েমাকামস (ভারপ্রাপ্ত গভর্নর) হিসাবে দায়িত্ব পালন করেছিল, যদিও তারা কার্যকরভাবে কয়েক দশক ধরে ডি ইকো ক্ষমতা রাখে, এমনকি মিশরের নিযুক্ত অটোমান গভর্নরও  ১৭৭১ থেকে ১৭৭৩ অবধি ইব্রাহিম বে মিশরের আমির আল-হজ্জ (হজ্জ কাফেলার সেনাপতি) হিসাবে দায়িত্ব পালন করেছিলেন।
১৭৮৬ সালে, অটোমান সুলতান আবদুলহমিদ আমি ইব্রাহিম ও মুরাদ বেকে তাড়িয়ে দেওয়ার জন্য কপুদন পাশা ( অটোমান নৌবাহিনীর গ্র্যান্ড অ্যাডমিরাল) সেজায়িরলি গাজী হাসান পাশাকে প্রেরণ করেন । হাসান পাশা তার প্রচেষ্টায় দৃঢ়তা ও নিখুঁত ছিলেন এবং স্বল্পমেয়াদে সফল হন এবং মিশরে সরাসরি অটোমান সাম্রাজ্যের নিয়ন্ত্রণ পুনঃপ্রকাশ করেন।  ইসমাইল বে নতুন মামলুক নেতা এবং শায়খ আল-বালাদ (সিভিল গভর্নর এবং ডি ফ্যাক্টো রুলার) নিযুক্ত হন। তবে, ১৭৯২ সালে, হাসান পাশার দ্বারা তাদের বহিষ্কারের মাত্র ছয় বছর পরে, এই ডুমাভিয়েরেট দক্ষিণের মিশরে আত্মগোপন করে কায়রোতে ফিরে আসেন এবং ডি-ফ্যাক্টো নিয়ন্ত্রণ ফিরিয়ে নেন।
১৭৯৮ সালে ফরাসিরা যখন মিশর আক্রমণ করেছিল, ইব্রাহিম পিরামিড এবং হেলিওপোলিসের যুদ্ধে নেপোলিয়নের সেনাবাহিনীর বিরুদ্ধে যুদ্ধ করেছিলেন তবে উভয় সময়ে পরাজিত হন। এই পরাজয় কার্যকরভাবে সারাদেশে তার শাসনের অবসান ঘটায় এবং ১৮১৬ বা ১৮১৭ সালে মমলুক নেতাদের ১৮১১এর গণহত্যা থেকে মোহাম্মদ আলী পাশার হত্যাযজ্ঞ থেকে বেঁচে গিয়ে তিনি অস্পষ্ট রোগে মারা যান।
জসিম জাবের
জাসেম গাবের আবদুলসাল্লাম (جاسم جابر عبد السلام; জন্ম ২০ ফেব্রুয়ারি ২০০২) একজন কাতারি পেশাদার ফুটবলার যিনি কাতারি ক্লাব আল-আরাবি এবং কাতার জাতীয় ফুটবল দলের হয়ে মিডফিল্ডার হিসেবে খেলেন। তিনি ২০২২ ফিফা বিশ্বকাপের জন্য নির্বাচিত হন।
কর্মজীবন
২০২০ সালের জানুয়ারিতে, গ্যাবার ২০২৪ মৌসুম পর্যন্ত আল-আরাবির সাথে থাকার জন্য একটি চার বছরের চুক্তিতে স্বাক্ষর করেন।
তথ্যসূত্র
<references group="" responsive="1">
পামির ভাষাসমূহ
পামির ভাষাসমূহ পূর্ব ইরানীয় ভাষাপরিবারের একটি ভৌম ভাষাগোষ্ঠী, যেগুলো পামির পর্বতমালা অঞ্চলে, মূলত পাঞ্জ নদী এবং এর উপনদীগুলোর তীরে, অসংখ্য লোকের দ্বারা ব্যবহৃত হয়।
১৯শ এবং ২০শ শতকের গোড়ার দিকে, পামির ভাষা পরিবারকে কখনও কখনও পশ্চিমা বিদ্বানরা গালচাহ ভাষা পরিবার হিসাবে উল্লেখ করতেন। গালচাহ শব্দটি বর্তমানে আর পামির ভাষা বা এই ভাষার স্থানীয় ভাষাভাষীদের বোঝাতে ব্যবহৃত হয় না।
পামির ভাষাগুলোর অন্যতম বিস্তৃত গবেষক ছিলেন সোভিয়েত ভাষাতত্ত্ববিদ ইভান ইভানোভিচ জারুবিন।
ভৌগোলিক বন্টন
পামিরীয় ভাষাগুলো শিনচিয়াঙেও ব্যবহৃত হয় এবং পামির ভাষা সরিকোলি ভাষা সরিকোলি পর্বতমালা পেরিয়ে আফগানিস্তান-চীন সীমান্তাঞ্চল অবধি ব্যবহৃত হয় এবং এই কারণে বর্তমান ইরানি ভাষাগুলোর মধ্যে পূর্বতম হিসাবে যোগ্যতা অর্জন করে।
ওয়াখি সম্প্রদায়গুলো সংলগ্ন চিত্রল জেলা, খাইবার পাখতুনখোয়া এবং পাকিস্তানের গিলগিত বালতিস্তানের গোজালেও পাওয়া যায়।
শ্রেণীবিন্যাস
পামির ভাষাগুলোকে ইরানীয় ভাষাসমূহের একক উপগোষ্ঠী হিসাবে প্রদর্শিত করার মতো কোনও বৈশিষ্ট্য পাওয়া যায়নি। এথ্‌নোলগ পামিরীয় ভাষাগুলোকে পশতু ভাষার সাথে দক্ষিণ-পূর্ব ইরানীয় ভাষাপরিবারে তালিকাভুক্ত করেছে। তবে এনসাইক্লোপিডিয়া ইরানিকা অনুসারে পামিরীয় ভাষাগুলো এবং পশতু উত্তর-পূর্ব ইরানীয় শাখার অন্তর্ভুক্ত।
শুঘনি-ইয়াজঘুলামি শাখা
এই শাখার অন্তর্গত ভাষাগুলো হলো শুঘনি, সরিকোলি এবং ইয়াজঘুলামি। আফগানিস্তান এবং তাজিকস্থানে এই ভাষাগুলো (এবং বারতাঙ্গি, রুশানি, খুফি উপভাষাগুলোসহ) প্রায় ৭৫,০০০ ভাষিক আছে। ১৯৮২ সালে, চিনের শিনচিয়াং প্রদেশের তাশকুরগান তাজিক স্বায়ত্তশাসিত কাউন্টিতে অবস্থিত সরিকোল উপত্যকায় সরিকোলির প্রায় ২০,০০০ ভাষিক ছিল। ১৯৯৪ সালে, তাজিকিস্তানের ইয়াজগুলোয়াম নদীর তীরে ইয়াজঘুলামির প্রায় ৪,০০০ ভাষিক ছিল।
ভাঞ্জি ভাষা তাজিকিস্তানের গর্নো-বাদাখশন স্বায়ত্তশাসিত অঞ্চলের ভাঞ্জ নদীর উপত্যকায় ব্যবহৃত হতো এবং ইয়াজঘুলামির সাথে সম্পর্কিত ছিল। উনিশ শতকে এই অঞ্চলটি বলপ্রয়োগে বুখারা আমিরাতে সংযুক্ত করা হয়েছিল। উনিশ শতকের শেষে ভাঞ্জি ভাষাটি তাজিক ফার্সি দ্বারা স্থানচ্যুত হয়ে অদৃশ্য হয়ে যায়।
তাজিকিস্তানের অধিকাংশ ভাষাভাষী এবং অন্যান্যরা এই গোষ্ঠীর ভাষাগুলোকে 'পামিরস্কি' বা 'পামির' বলে উল্লেখ করেন।
মুঞ্জি-ইদঘা শাখা
মুঞ্জি এবং ইদঘা ভাষাগুলো একে অপরের সাথে সম্পর্কিত। পাকিস্তানের চিত্রল জেলার ঊর্ধ্ব লোতকোহ উপত্যকায় প্রায় ৬,০০০ ইদঘা ভাষী বসবাস করেন। ১৯৯২ সালে উত্তর-পূর্ব আফগানিস্তানের বাদাখশন প্রদেশের মুঞ্জান এবং মামালঘা উপত্যকাগুলোতে প্রায় ২,৫০০ মুঞ্জিভাষী বসবাস করতেন। মুঞ্জি-ইদঘাতে ব্যাকট্রীয় ভাষার *ð > ধ্বনিপরিবর্তনের বৈশিষ্ট্য আছে, যেটি অন্য তিনটি পামির গোষ্ঠীতে অনুপস্থিত।
ওয়াখি
আফগানিস্তান, তাজিকিস্তান, চীন, পাকিস্তান এবং রাশিয়ায় প্রায় ৫,০০,০০০ ওয়াখি ভাষাভাষির মানুষ বাস করে।
মেহের উত্তর ইউনিয়ন
মেহের উত্তর বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
আয়তন
মেহের উত্তর ইউনিয়নের আয়তন ১,৫৬০ একর (৬.৩১ বর্গ কিলোমিটার)। এটি আয়তনের দিক থেকে চাঁদপুর জেলার সবচেয়ে ছোট ইউনিয়ন।
জনসংখ্যার উপাত্ত
২০১১ সালের পরিসংখ্যান অনুযায়ী মেহের উত্তর ইউনিয়নের জনসংখ্যা ১৪,৯৩৪ জন। এর মধ্যে পুরুষ ৬,৯৫২ জন এবং মহিলা ৭,৯৮২ জন। মোট পরিবার ৩,০৯২টি।
অবস্থান ও সীমানা
শাহরাস্তি উপজেলার উত্তরাংশে মেহের উত্তর ইউনিয়নের অবস্থান। এ ইউনিয়নের পশ্চিমে টামটা উত্তর ইউনিয়ন, দক্ষিণে শাহরাস্তি পৌরসভা ও মেহের দক্ষিণ ইউনিয়ন, পূর্বে রায়শ্রী উত্তর ইউনিয়ন এবং উত্তরে কচুয়া উপজেলার আশরাফপুর ইউনিয়ন অবস্থিত।
প্রশাসনিক কাঠামো
মেহের উত্তর ইউনিয়ন শাহরাস্তি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের পরিসংখ্যান অনুযায়ী মেহের উত্তর ইউনিয়নের সাক্ষরতার হার ৪৬%।
হাট-বাজার
মেহের উত্তর ইউনিয়নের প্রধান দুইটি হাট-বাজার হল কাকৈঁরতলা বাজার এবং শাহরাস্তি রেলস্টেশন বাজার।
উল্লেখযোগ্য ব্যাক্তি
গাজিবেচা,তালুকদার বংশ,বানিয়াচোঁ
দর্শনীয় স্থান
১. বানিয়াচোঁ হযরত বুতা শাহ (রঃ) মাজার শরীফ।
২. শাহ্‌রাস্তি বাজর জামে মসজিদ।
৩. পতিচোঁ ঠাকুর বাড়ির শ্রী শ্রী নারায়ণ মন্দির।
বুরকা জেলা
জনসংখ্যার উপাত্ত
জেলাটিতে উজবেকদের আধিপত্য বেশি লক্ষ্য করা যায় অর্থ্যাৎ ৬০% উজবেক বসবাস করে থাকে, এরপর ২০% তাজিক বসবাস করে থাকে। এছাড়াও হাজারা এবং পশতুনরা জেলাটিতে অর্ধেক অর্ধেক অংশ ভাগ করে নিয়েছে।
বেগম শামসুন নাহার আহমেদ
বেগম শামসুন নাহার আহমেদ একজন বাংলাদেশি রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি ১৯৭৯ সালের দ্বিতীয় জাতীয় সংসদে ও পঞ্চম জাতীয় সংসদে বাংলাদেশ জাতীয়তাবাদী দল মনোনীত সংসদ সদস্য হিসেবে দায়িত্ব পালন করেন।
ডিডি বাংলা
ডিডি বাংলা দূরদর্শনের একমাত্র ২৪ ঘণ্টার বাংলা উপগ্রহ চ্যানেল। এটি দূরদর্শনের কলকাতা, জলপাইগুড়ি এবং শান্তিনিকেতন কেন্দ্র থেকে সম্প্রচারিত হয়। ভারতে ১৯৫৯ খ্রিষ্টাব্দে টেলিভিশনের সূচনা হলেও পশ্চিমবঙ্গে প্রথম টেলিভিশনের আগমন ঘটে ১৯৭৫ সালের ৯ই আগস্ট।
প্রারম্ভিক পর্যায়
১৯৭৫ সালের ৯ আগস্ট কলকাতার রাধা ফিল্ম স্টুডিও থেকে এটির যাত্রা শুরু হয়। এটি পূর্বে ডিডি-৭ এবং ডিডি ন্যাশনাল কলকাতা নামে পরিচিত ছিল।
ধুপপানি ঝর্ণা
ধুপপানি ঝর্ণা বাংলাদেশের রাঙ্গামাটি জেলার বিলাইছড়ি উপজেলার একটি ঝর্ণা যা ফারুয়া ইউনিয়নের ওড়াছড়ি নামক স্থানে অবস্থিত। স্থানীয়রা দুপপানি ঝর্ণা নামেও ডেকে থাকে। স্থানীয় শব্দে ধুপ অর্থ সাদা আর পানি যুক্ত করে এটিকে সাদা পানির ঝর্ণাও বলা হয়।
বর্ণনা
ঝর্ণাটি লোক চক্ষুর অন্তরালে ছিলো। ২০০০ সালের দিকে এক বৌদ্ধ সন্ন্যাসী গভীর অরণ্যে দুপপানি ঝর্ণার নিচে ধ্যান শুরু করেন। পরে স্থানীয় লোকজন জেনে ঐ বৌদ্ধ ধ্যান সন্ন্যাসীকে দিনের নির্দিষ্ট কিছু সময় বা উপলক্ষ্যে সেবা করতে গেলে এই ঝরনাটি জন সম্মুখে পরিচিতি লাভ করে ।
তঞ্চঙ্গ্যা ভাষায় ধুপ অর্থ । পানিকে পানিই বলা হয় তঞ্চংগা ভাষায়। ধুপপানি অর্থ সাদা পানির ঝর্ণা। ঝর্ণার পানি স্বচ্ছ এবং যখন অনেক উচু থেকে তার জল আছড়ে পড়ে তখন তা শুধু সাদাই দেখা যায়। তাই একে ধুপ পানির ঝর্ণা বলা হয়। সমতল থেকে এর উচ্চতা প্রায় ১৫০ । ঝর্ণা থেকে পানি আছড়ে পড়ার শব্দ প্রায় ২ কিলোমিটার দুর থেকে শোনা যায়।
তবে বর্তমানে এটি ভ্রমণ পিপাসুদের আগ্রহের স্থান হওয়ায় ঝর্ণার স্থানে অতিরিক্ত শব্দ না করার শর্তে স্থানটিতে সপ্তাহের অন্যান্য দিনও প্রবেশের অনুমতি দেয়া হয়।
বিশেষ নির্দেশিকা
বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়।
স্বপন ভট্টাচার্য্য
স্বপন ভট্টাচার্য্য (জন্ম: ২ ফেব্রুয়ারি ১৯৫২) বাংলাদেশের যশোর-৫ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য নির্বাচিত হয়েছেন। তার ভাই পীযুষ কান্তি ভট্টাচার্য্য সাবেক সাংসদ। বর্তমানে স্বপন ভট্টাচার্য্য পল্লি উন্নয়ন সমবায় মন্ত্রণালয়ের প্রতিমন্ত্রী হিসাবে দায়িত্ব পালন করছেন।
জন্ম ও শিক্ষাজীবন
স্বপন ভট্টাচার্য্যের পৈতৃক বাড়ি যশোর জেলার যশোর সদর উপজেলার যোগেদ্র নাথ রোড এলাকায়। তিনি স্নাতকোত্তর ডিগ্রি অর্জন করেছেন।
কর্মজীবন
১৯৭৫ সালের ১৫ই আগষ্ট বঙ্গবন্ধু শেখ মুজিবুর রহমানের স্বপরিবারে নৃশংস হত্যাকান্ডের প্রতিবাদ করায় ১৯৭৫ সালের ২৭শে অক্টোবর গ্রেফতার হয়ে মরহুম রাষ্ট্রপতি জিল্লুর রহমান এবং সাবেক পানিসম্পদ মন্ত্রী মরহুম আব্দুর রাজ্জাকসহ অনেকের সাথে দীর্ঘ ১৯ মাস কারাবরণ করেন। তিনি প্রথমবারের মতো ২০১৪ সালে সংসদ সদস্য নির্বাচিত হয়েছেন।
আমিনুল করিম
আমিনুল করিম (জন্ম: ১ জুলাই ১৯৫৫) হলেন বাংলাদেশ সেনাবাহিনীর অবসরপ্রাপ্ত লেফট্যানেন্ট জেনারেল ও শিক্ষাবিদ। তিনি বাংলাদেশের রাষ্ট্রপতি ইয়াজউদ্দিন আহমেদের সামরিক সচিব হিসেবে দায়িত্ব পালন করেন। তিনি মালোশিয়ার মালেয়া বিশ্ববিদ্যালয়ের এশিয়া ইউরোপ ইন্সটিটিউটের সিনিয়র রিসার্চ ফেলো ছিলেন।
প্রাথমিক জীবন
আমিনুল করিম ১ জুলাই ১৯৫৫ সালে চাঁপাইনবাবগঞ্জে শিবগঞ্জের চককির্তীর রাণীবাড়ির চাঁদপুরে জন্মগ্রহণ করেন। তার পিতার নাম মনতাজ উদ্দিন আহমদ। তিনি রাজশাহী ক্যাডেট কলেজ থেকে ১৯৭২ সালে এসএসসি ও ১৯৭৪ সালে এইচএসসি পাশ করেন। ১৯৮০ সালে ঢাকা বিশ্ববিদ্যালয় থেকে স্নাতক পাশ করেন। কুয়ালালামপুরের আর্মড ফোর্সেস স্টাফ কলেজ থেকে ১৯৮৫ সালে স্টাফ কোর্স সম্পন্ন করেন। তিনি ভারতের সেকেন্দ্রাবাদের কলেজ অফ ডিফেন্স ম্যানেজমেন্ট থেকে ১৯৯২ সালে লং ডিফেন্স ম্যানেজমেন্ট কোর্স সম্পন্ন করেন। ১৯৯৪ সালে তিনি ঢাকা বিশ্ববিদ্যালয়ের সামাজিক বিজ্ঞান বিভাগ থেকে স্নাতকোত্তর (এমএসসি) ডিগ্রী অর্জন করেন। জাতীয় বিশ্ববিদ্যালয় থেকে তিনি ১৯৯৫ সালে ডিফেন্স স্টাডিজে স্নাতকোত্তর ডিগ্রী অর্জন করেন। আমেরিকার হার্ভার্ড ইউনিভার্সিটির জন এফ কেনেডি স্কুল অফ গভর্নমেন্ট থেকে ২০০০ সালে এক্সিকিউটিভ প্রোগ্রাম (কনফ্লিক্ট ম্যানেজমেন্ট) কোর্স সম্পন্ন করেন। ২০০১ সালে তিনি ন্যাশনাল ডিফেন্স কলেজ থেকে ন্যাশনাল ডিফেন্স কোর্স (এমফিল) সম্পন্ন করেন। তিনি ২০০৩ সালে মার্কিন যুক্তরাষ্ট্রের ওয়াশিংটনের ন্যাশনাল ডিফেন্স ইউনিভার্সিটির এনইএসএ সেন্টারে থেকে সিনিয়র এক্সিকিউটিভ প্রোগ্রাম কোর্স সম্পন্ন করেন। তাকে ২০০৭ সালে ঢাকা বিশ্ববিদ্যালয় কর্তৃক পিএইচডি ডিগ্রি প্রদান করা হয়।
কর্মজীবন
আমিনুল করিম ১৯৯২ থেকে ১৯৯৫ সাল পর্যন্ত ন্যাশনাল ডিফেন্স কলেজের ফ্যাকাল্টি মেম্বার, ডিফেন্স সার্ভিসেস কমান্ড এবং স্টাফ কলেজ হিসাবে কর্মরত ছিলেন। ন্যাশনাল ডিফেন্স কলেজে ২০০১ থেকে ২০০২ সাল পর্যন্ত ফ্যাকাল্টি মেম্বার হিসেবে প্রতিরক্ষা এবং জাতীয় নিরাপত্তার উচ্চতর ব্যবস্থাপনায় সিনিয়র সামরিক ও বেসামরিক কর্মকর্তাদের প্রশিক্ষণ প্রদান করেন। ২০০২ থেকে ২০০৩ সাল পর্যন্ত তিনি বাংলাদেশ সেনাবাহিনীর কোয়ার্টার মাস্টার জেনারেল হিসেবে দায়িত্ব পালন করেন। বাংলাদেশ সেনাবাহিনীর অ্যাডজুট্যান্ট জেনারেল হিসেবে ২০০৪ সালে দায়িত্ব পালন করেন। ২০০৪ থেকে ২০০৫ সাল পর্যন্ত বাংলাদেশ সেনাবাহিনীর সেনা বিভাগের জেনারেল অফিসার কমান্ডিং হিসেবে দায়িত্ব পালন করেন।
সামরিক বাহিনী কমান্ড ও স্টাফ কলেজের কমান্ড্যান্ট হিসেবে তিনি ২০০৫ থেকে ২০০৬ সাল পর্যন্ত দায়িত্ব পালন করেন। ২০০৬ থেকে ২০০৮ সাল পর্যন্ত তিনি বাংলাদেশের রাষ্ট্রপতি ইয়াজউদ্দিন আহমেদের সামরিক সচিব (বাংলাদেশ সরকারের সচিবের মর্যাদা সহ) হিসেবে দায়িত্ব পালন করেন। ২০০৩ থেকে ২০০৪ সাল পর্যন্ত তিনি বাংলাদেশ সেনাবাহিনীর মেজর জেনারেল হিসাবে ও ২০০৮ থেকে ২০০৯ সাল পর্যন্ত লেফটেন্যান্ট জেনারেল হিসেবে বাংলাদেশ ইউনিভার্সিটি অফ প্রফেশনালের সাথে অধিভুক্ত ন্যাশনাল ডিফেন্স কলেজের কমান্ড্যান্ট ছিলেন।   তাকে ১২ মার্চ ২০০৯ সালে বাধ্যতামূলক অবসর দেওয়া হয়।
নভেম্বর ২০০৮ থেকে জানুয়ারি ২০০৯ সাল পর্যন্ত মার্কিন যুক্তরাষ্ট্রের ওহাইওস্টেট ইউনিভার্সিটির মারশোন সেন্টার ফর ইন্টারন্যাশনাল সিকিউরিটি স্টাডিজের ভিজিটিং স্কলার ছিলেন। মালয়েশিয়ার কুয়ালালামপুরের মালয়া বিশ্ববিদ্যালয়ের এশিয়া-ইউরোপ-ইনস্টিটিউটে জুন ২০০৯ থেকে জুন ২০১০ সাল পর্যন্ত ভিজিটিং সিনিয়র রিসার্চ ফেলো ও অক্টোবর ২০১০ থেকে আগস্ট ২০১১ সাল পর্যন্ত সহযোগী অধ্যাপক ছিলেন। জানুয়ারী ২০১১ থেকে সেপ্টেম্বর ২০১১ সাল পর্যন্ত তিনি ঢাকার ব্র্যাক বিশ্ববিদ্যালয়ের অধ্যাপক ছিলেন। মালয়া বিশ্ববিদ্যালয়ের এশিয়া-ইউরোপ-ইনস্টিটিউটে ২০০১ সাল থেকে অধ্যাপকের মর্যাদা সহ সিনিয়র রিসার্চ ফেলো হিসেবে দায়িত্ব পালন করছেন।
মার্কিন যুক্তরাষ্ট্রের ইন্টারন্যাশনাল ইনস্টিটিউট ফর নন-প্রলিফারেশন স্টাডিজে সিনিয়র ফেলো (অনাবাসী) হিসেবে দায়িত্ব পালন করছেন। বেইজিংএর চায়না ফরেন অ্যাফেয়ার্স ইউনিভার্সিটির ভিজিটিং প্রফেসর হিসেবে ২০১৬ সালের জুলাই থেকে আগস্ট পর্যন্ত দায়িত্ব পালন করেন।
তিনি মার্চ ২০১৮ সাল থেকে ঢাকার ইন্ডিপেনডেন্ট ইউনিভার্সিটি অব বাংলাদেশের ডিন ও অধ্যাপক।
গ্রন্থ
আমিনুল করিমের উল্লেখযোগ্য প্রকাশিত গ্রন্থের মধ্যে রয়েছে:
বামিয়ান প্রদেশ
অতীতে কেন্দ্রীয় আফগানিস্তান রেশম পথের ওপরে অবস্থিত ছিল। এখানে রোমান সাম্রাজ্য, চীন, মধ্য ও দক্ষিণ এশিয়ার বণিকেরা আসা-যাওয়া করত। এখানকার শিল্পকলায় গ্রিক, পারসিক, ও বৌদ্ধধর্মের নানা শিল্পকর্মের এক অদ্বিতীয় সম্মিলন ঘটেছে। এর নাম দেয়া হয়েছে গ্রিক-বৌদ্ধ শিল্পকলা বা গান্ধার শিল্প।
স্যামুয়েল বোর্ন
right|240px|thumb|স্যামুয়েল বোর্ন, ১৮৬৪ খ্রিষ্টাব্দে স্যামুয়েল বোর্ন (Samuel Bourne) (৩০শে অক্টোবর, ১৮৩৪ - ২৪শে এপ্রিল, ১৯১২) একজন ব্রিটিশ আলোকচিত্রশিল্পী। তিনি মূলত ১৮৬৩ থেকে ১৮৭০ খ্রিষ্টাব্দের মধ্যে ভারতের আলোকচিত্রকর্মের জন্য বিখ্যাত । তিনি ১৮৬৩ খ্রিষ্টাব্দে সিমলাতে চার্লস শেফার্ডের সাথে বার্ন অ্যান্ড শেফার্ড নামে একটি কোম্পানি প্রতিষ্ঠা করেন । পরে এর একটি শাখা কলকাতায় খোলা হয় যা এখনও বর্তমান আছে ।
ডিন স্টকওয়েল
রবার্ট ডিন স্টকওয়েল (Robert Dean Stockwell; জন্ম: ৫ মার্চ ১৯৩৬) হলেন একজন অবসরপ্রাপ্ত মার্কিন অভিনেতা। তিনি সত্তর বছরের অধিক সময় ধরে চলচ্চিত্র, মঞ্চ ও টেলিভিশনে অভিনয় করেছেন। শিশুশিল্পী হিসেবে তিনি মেট্রো-গোল্ডউইন-মেয়ারের সাথে চুক্তিবদ্ধ হন এবং অ্যাঙ্করস আওয়েই (১৯৪৫), দ্য গ্রিন ইয়ার্স (১৯৪৬) ও জেন্টলম্যান্‌স অ্যাগ্রিমেন্ট (১৯৪৭) ও কিম (১৯৫০) চলচ্চিত্রে অভিনয় করে দর্শকের নজর কাড়েন। জেন্টলম্যান্‌স অ্যাগ্রিমেন্ট চলচ্চিত্রে অভিনয়ের জন্য তিনি শিশু শিল্পী হিসেবে একটি বিশেষ একাডেমি পুরস্কার লাভ করেন।
যৌবনে তিনি ১৯৫৭ সালে ব্রডওয়ে মঞ্চে কমপালশন নাটকে ও ১৯৫৯ সালে এর চলচ্চিত্রায়নে এবং ১৯৬২ সালে তিনি লং ডেস জার্নি ইনটু নাইট চলচ্চিত্রে এডমন্ড টাইরন চরিত্রে অভিনয় করেন। এই দুটি চলচ্চিত্রে অভিনয় করে তিনি দুইবার কান চলচ্চিত্র উৎসবের শ্রেষ্ঠ অভিনেতার পুরস্কার লাভ করেন। তিনি ১৯৬০ সালে সন্স অ্যান্ড লাভার্স চলচ্চিত্রে অভিনয় করে সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব এবং ১৯৮৮ সালের ম্যারিড টু দ্য মব চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি প্যারিস, টেক্সাস (১৯৮৪), টু লিভ অ্যান্ড ডাই ইন এল.এ. (১৯৮৫), ব্লু ভেলভেট (১৯৮৬), বেভারলি হিলস কপ টু (১৯৮৭), দ্য প্লেয়ার (১৯৯২), ও এয়ার ফোর্স ওয়ান (১৯৯৭) চলচ্চিত্রে পার্শ্ব চরিত্রে অভিনয় করেন।
টেলিভিশনে তিনি কোয়ান্টাম লিপ (১৯৮৯-১৯৯৩)-এ রিয়ার অ্যাডমিরাল আলবার্ট "অ্যাল" কালাভিচ্চি, এবং সাই-ফাই চ্যানেলের ব্যাটলস্টার গ্যালাক্টিকা (২০০৪-২০০৯)-এ ব্রাদার ক্যাভিল চরিত্রে অভিনয় করে খ্যাতি অর্জন করেন। কোয়ান্টাম লিপ ধারাবাহিকের জন্য তিনি ১৯৯১ থেকে ১৯৯৩ সাল পর্যন্ত চারটি প্রাইমটাইম এমি পুরস্কারের মনোনয়ন লাভ করেন এবং চারটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন।
আইনস্টাইন–পোডলস্কি–রোজেন প্যারাডক্স
চিন্তন পরীক্ষায় এক জোড়া কণা প্রস্তুত করা হয় যা পরবর্তীতে একটি বিজড়ন অবস্থা হিসাবে পরিচিত হবে। আইনস্টাইন, পোডলস্কি ও রোজেন উল্লেখ করেছেন যে, এই অবস্থায়, প্রথম কণার অবস্থান পরিমাপ করা হলে, দ্বিতীয় কণার অবস্থান পরিমাপের ফলাফল ভবিষ্যদ্বাণী করা যেতে পারে। পরিবর্তে যদি প্রথম কণার ভরবেগ পরিমাপ করা হয়, তাহলে দ্বিতীয় কণার ভরবেগ পরিমাপের ফলাফল ভবিষ্যদ্বাণী করা যেতে পারে। তারা যুক্তি দিয়েছিলেন যে প্রথম কণার উপর গৃহীত কোন পদক্ষেপ তাৎক্ষণিকভাবে অন্যটিকে প্রভাবিত করতে পারে না, কারণ এতে আলোর চেয়ে দ্রুত তথ্য প্রেরণের বিষয়টি জড়িত, যা আপেক্ষিকতা তত্ত্ব দ্বারা অবৈধ।
পূজা (হিন্দুধর্ম)
পূজা (দেবনাগরী: पूजा;, IPA: [puːd͡ʒɑː]) হল হিন্দু, বৌদ্ধ ও জৈনদের দ্বারা এক বা একাধিক দেবতার প্রতি ভক্তিমূলক শ্রদ্ধা ও প্রার্থনা করার জন্য, অতিথিসেবা ও অতিথিকে সম্মানিত করার জন্য, অথবা আধ্যাত্মিকভাবে একটি অনুষ্ঠান উদযাপন করার জন্য করা অনুষ্ঠান।  এটি বিশেষ অতিথির উপস্থিতি, অথবা তাদের মৃত্যুর পরে তাদের স্মৃতিগুলিকে সম্মানিত বা উদযাপন করতে পারে। "পূজা" শব্দটি সংস্কৃত, এবং এর অর্থ শ্রদ্ধা, সম্মান ও উপাসনা। দেবতাকে প্রদীপ, ফুল, ও জল বা খাবারের প্রেমপূর্ণ নৈবেদ্য উৎসর্গ করাই পূজা, এবং এটি হিন্দু ধর্মের অপরিহার্য অনুষ্ঠান। উপাসকের জন্য, প্রতিমায় দেবতা দৃশ্যমান, এবং দেবতা উপাসককে দেখে। "মানুষ ও দেবতার মধ্যে" এবং "ব্যক্তি ও গুরুর মধ্যে" মিথস্ক্রিয়াকে বলা হয় দর্শন।
হিন্দুরীতিতে, পূজা বিভিন্ন অনুষ্ঠানে করা হয়। এটি পুনঃপুনঃ সংগঠিত ও নির্ধারিত হয়। এটি বাড়িতে দৈনিক পূজা, অথবা মাঝে মাঝে মন্দির অনুষ্ঠান এবং বার্ষিক উৎসব অন্তর্ভুক্ত হতে পারে। তবে শিশুর জন্ম বা বিবাহ, অথবা নতুন উদ্যোগ শুরু করার জন্য পূজা আজীবন অনুষ্ঠিত হয়। দুটি প্রধান এলাকায় পূজা করা হয়; জীবনের নির্দিষ্ট ধাপগুলি চিহ্নিত করতে বাড়িতে ও মন্দিরে, এবং অনুষ্ঠান বা কিছু উৎসব পালন করতে দুর্গাপূজা বা লক্ষ্মী পূজার মতো পূজা। হিন্দুধর্মে পূজা বাধ্যতামূলক নয়। এটি কিছু হিন্দুদের জন্য একটি নিয়মিত দৈনন্দিন ব্যাপার হতে পারে, কারো কারো জন্য পর্যায়ক্রমিক অনুষ্ঠান এবং অন্যান্য হিন্দুদের জন্য বিরল। কিছু মন্দিরে, দিনের বিভিন্ন সময়ে প্রতিদিন বিভিন্ন পূজা করা যেতে পারে; অন্যান্য মন্দিরে, এটি মাঝে মাঝে হতে পারে।
সম্প্রদায়, অঞ্চল, উপলক্ষ, সম্মানিত দেবতা এবং অনুসরণীয় ধাপ অনুযায়ী পূজা ভিন্ন হয়। আনুষ্ঠানিক নিগাম অনুষ্ঠানে, দেবতা অগ্নির সম্মানে অগ্নি জ্বালানো যেতে পারে, প্রতিমা বা মূর্তি ছাড়া। বিপরীতে, আগাম অনুষ্ঠানে, কোনও দেবতার মূর্তি উপস্থিত থাকে। উভয় অনুষ্ঠানে, একটি প্রদীপ (দিয়া) বা ধূপকাঠি জ্বালানো যেতে পারে যখন প্রার্থনা করা হয় বা স্তোত্র গাওয়া হয়। পূজা সাধারণত একজন হিন্দু উপাসক দ্বারা করা হয়, যদিও কখনও কখনও একজন পুরোহিতের দ্বারা করা হয় যিনি জটিল আচার ও স্তোত্রগুলিতে পারদর্শী। মন্দির ও পুরোহিত-সহায়ক অনুষ্ঠানগুলিতে পূজায় খাদ্য, ফল ও মিষ্টি বা দেবতাকে বলি উৎসর্গ হিসাবে অনুষ্ঠান অন্তর্ভুক্ত করা হয়, এবং প্রার্থনার পরে এগুলো প্রসাদ হয়ে যায়, যা সকলে মিলে ভাগ করা খায়।
ভারতে হিন্দু ধর্মে নিগাম ও আগাম পূজা উভয়ই প্রচলিত। বালি ইন্দোনেশিয়ার হিন্দুধর্মে, আগাম পূজা বাড়ির ভিতরে ও মন্দিরগুলিতে সবচেয়ে বেশি প্রচলিত। ইন্দোনেশিয়ায় কখনও কখনও পূজাকে সেমবাহ্যাং বলা হয়।
শব্দতত্ত্ব
পূজার উৎপত্তি অস্পষ্ট। জে এ বি ভ্যান বুয়েটেনেন বলেন যে, যজ্ঞের আচার থেকে "পূজা" উদ্ভূত হয়েছিল, এবং তিনি এটিকে প্রবর্গীয় বৈদিক আচারের সাথে যুক্ত করেন। ঋগ্বেদ ৮.১৭ স্তবের দ্বাদশ শ্লোকে "শচিপুজানয়ম" (शाचिपूजनायं) শব্দটি ব্যবহার করেছে, যেখানে কণ্ঠস্বর একক "প্রশংসা" প্রসঙ্গে এটি দেবতা ইন্দ্রের প্রতীক। প্রাচীন পণ্ডিত ও বৈদিক পাঠ্য ভাষ্যকার সায়ান শব্দটিকে "প্রশংসা, উপাসনা, আহ্বান" এর একটি রূপ হিসাবে ব্যাখ্যা করেছেন। সংস্কৃত পণ্ডিত পাণিনির মতই গ্রহ্যসূত্রগুলো পূজা ব্যবহার করে আচারের প্রেক্ষিতে। যাইহোক, এই গ্রন্থগুলির কোনটিই ভক্তিমূলক প্রার্থনার উপাসনা হিসাবে পূজা বোঝায় না।
নাটালিয়া লিডোভার মতে, পুজো ইন্দো-আর্য এবং বৈদিক বংশোদ্ভূত হওয়ার সম্ভাবনা নেই কারণ এতে সংস্কৃত মূলের অভাব রয়েছে এবং অন্যান্য ইন্দো-ইউরোপীয় ভাষায় জ্ঞানীয় সমান্তরালতার অভাব রয়েছে। এর মূল সম্ভবত দ্রাবিড়ীয়, কিন্তু এই বিকল্প অনুমানের প্রমাণগুলিও সম্ভবত অনুপস্থিত কারণ সম্ভবত ভক্তিপূজা হিন্দুধর্মের মতো প্রাচীন নয়। কলিন্স বলেন যে শিকড় "পূ" (ফুল) ও "জে" (তৈরি) হতে পারে, বা "ফুল বলি তৈরির" একটি রূপ হতে পারে। যাইহোক, এই প্রস্তাবটি সমস্যাযুক্ত কারণ "পূ" ইন্দো-ইউরোপীয় মূল থেকে, এবং দ্রাবিড়ীয়দের থেকে "জে" এসেছে। চরপেন্টিয়ার প্রস্তাব করেন, পূজা শব্দের উৎপত্তি দ্রাবিড় ভাষায় হতে পারে। দুটি সম্ভাব্য তামিল শিকড়ের পরামর্শ দেওয়া হয়েছে: পুসাই "কিছু দিয়ে ধোঁয়া", অথবা "(பூ (পূ - ফুল) + செய் (সেই -করা) = பூசை (পূসাই))" "ফুলের সাথে করা"।
উৎপত্তি
পণ্ডিতদের মতে, পূজার প্রাথমিক উল্লেখগুলির মধ্যে একটি হল গৃহ্যসূত্রে, যা গার্হস্থ্য আচারের নিয়ম প্রদান করে। প্রায় ৫০০ খ্রিস্টপূর্বাব্দের এই সূত্রগুলি, পূজা শব্দটি ব্যবহার করে অতিথিদের আতিথেয়তা বর্ণনা করার জন্য, যাঁদের বাড়িতে বাড়িতে আমন্ত্রণ জানানো হয়েছিল, তাদের পূর্বপুরুষদের আচার -অনুষ্ঠান পরিচালনার জন্য। বৈদিক সময়ের মতো, পূজার সাধারণ ধারণা একই ছিল, কিন্তু দেবতার অভ্যর্থনা করার সাথে সাথে একজন সম্মানিত অতিথি হিসাবে দেবতার আধ্যাত্মিক সারাংশকে স্বাগত জানাতে প্রসারিত হয়েছিল। খ্রিস্টীয় ষষ্ঠ শতাব্দীর সাহিত্যের পুরাণিক ধারা, দেবতা পূজা (দেব পূজা) কীভাবে সম্পাদন করা যায় তার বিস্তৃত রূপরেখা রয়েছে। দেবতা পূজা এইভাবে বৈদিক রীতিগুলিকে দেবতার প্রতি ভক্তির সাথে তার আচারের রূপে যুক্ত করে। হিন্দুধর্মের অন্যান্য অনেক দিকের মতো, বৈদিক পূজা এবং ভক্তিমূলক দেবতা পূজা উভয়ই চলতে থাকে, পছন্দটি হিন্দুদের উপর ছেড়ে দেওয়া হয়।
তাৎপর্য
বৈদিক পূজার বর্ণনা করা প্রথম দিকের গ্রন্থে, পূজার গুরুত্ব ছিল পুরোহিতকে আতিথ্য করা যাতে তিনি দেবতাদের কাছে সরাসরি অনুরোধ করতে পারেন। ওয়েড হুইলক অনুসারে, বৈদিক পূজার সময় করা একটি প্রার্থনা হল:
''ইন্দ্র-অগ্নি, সুন্দর বজ্রধ্বনি সহ ভ্রত্রের হত্যাকারী, নতুন উপহার দিয়ে আমাদের সমৃদ্ধ করুন; হে ইন্দ্র, তোমার ডান হাত দিয়ে ধন এনে দাও; হে অগ্নি একটি ভাল পরিবারের ভোগ দান করুন; (আমাদের) শক্তি দাও, গবাদি পশুর সম্পদ, এবং ভাল ঘোড়ার অধিকারী কর।'' – অশ্বদু
বৈদিক পূজার বিপরীতে, দেবতা পূজার তাৎপর্য আবেদন এবং বাহ্যিক লক্ষ্য থেকে দেবতাদের সঙ্গে একত্বের অভিজ্ঞতা এবং তাদের আধ্যাত্মিক সারমর্মের দিকে স্থানান্তরিত হয়। এটি যোগের একটি রূপ হয়ে উঠেছিল যার চূড়ান্ত ফলাফল ছিল দেবতার প্রতি শ্রদ্ধা জ্ঞাপনের মাধ্যমে দেবতার চেতনা। তা সত্ত্বেও, এমনকি এই বিবর্তিত তাত্ত্বিক আধ্যাত্মিক তাৎপর্যের সাথেও, অনেকের কাছে, পূজা আবেদনের আকাঙ্ক্ষা এবং আবেদনের একটি বাহন হিসাবে অব্যাহত রয়েছে, যেমন নিজের সন্তানের সুস্বাস্থ্য, অসুস্থতা থেকে দ্রুত পুনরুদ্ধার, উদ্যোগে সাফল্যকল্পনা করা বা এরকম।পুজোর কাঠামো এবং অনুশীলনে, মন্ত্র এবং আচার আধ্যাত্মিকতার উপর দৃষ্টি নিবদ্ধ করে, এবং যে কোনও আবেদন এবং আবেদন কেবল পুজোর শেষ পর্যন্ত মোকাবেলা করা হয়।
জিমার পূজাকে যন্ত্রের সাথে সম্পর্কিত করে, আচারগুলি ভক্তকে আধ্যাত্মিক ধারণার উপর মনোযোগ কেন্দ্রীভূত করতে সাহায্য করে। জিমার দাবি করেন, হিন্দুধর্মে পূজা, এটি চেতনার রূপান্তরের একটি পথ এবং প্রক্রিয়া, যেখানে ভক্ত এবং দেবতার আধ্যাত্মিক তাৎপর্য একত্রিত করা হয়। এই আচার পূজা প্রক্রিয়া, ভারতের বিভিন্ন অংশে, মুক্তি, বিশুদ্ধকরণ এবং আত্মা ও আবেগের যোগের একটি রূপ বলে মনে করা হয়।
হিন্দুধর্মে পূজা কখনও কখনও মূর্তি বা চিত্রের বাইরে ধারণা অন্তর্ভুক্ত করে। এমনকি ব্যক্তি, স্থান, নদী, কংক্রিট বস্তু বা কিছু কিছু হিন্দুদের দ্বারা ঐশ্বরিক বাস্তবতার প্রকাশ হিসাবে দেখা হয়। ঐশ্বরিক প্রবেশাধিকার হিন্দুধর্মের যোগ দর্শন বা ভক্তি দর্শন প্রতিমার মতো ত্যাগী ধ্যানের মধ্যে সীমাবদ্ধ নয়। কারো কারো জন্য ঈশ্বর সর্বত্র, তার রূপের সীমা ছাড়াই, এবং এই প্রকাশগুলির জন্য একটি পূজা একই আধ্যাত্মিক অর্থ নির্দেশ করে যারা ব্যক্তি, স্থান, নদী, কংক্রিট বস্তু বা অন্য কিছু প্রার্থনা করতে পছন্দ করে।
মন্দির পূজা
মন্দিরের পূজা ঘরোয়া সংস্করণের চেয়ে বেশি বিস্তৃত এবং সাধারণত দিনে কয়েকবার করা হয়। এগুলি মন্দিরের পুরোহিত বা পূজারী দ্বারাও করা হয়। উপরন্তু, মন্দিরের দেবতা (পৃষ্ঠপোষক দেবতা বা দেবী) অতিথির পরিবর্তে আবাসিক হিসাবে বিবেচিত হয়, তাই পূজাটি প্রতিফলিত করতে পরিবর্তিত হয়; উদাহরণস্বরূপ দেবতা সকালে "আহ্বান" করার পরিবর্তে "জাগ্রত"। মন্দিরের পূজা অঞ্চলভেদে এবং বিভিন্ন সম্প্রদায়ের জন্য ব্যাপকভাবে পরিবর্তিত হয়, উদাহরণস্বরূপ বৈষ্ণব মন্দিরে গাওয়া ভক্তিমূলক স্তোত্র। মন্দিরের পুজোতে প্রায়ই কম সক্রিয় অংশগ্রহণ হয়, পুরোহিত অন্যদের পক্ষে কাজ করে।
বিস্তৃত পূজা
বাড়ি বা মন্দিরের বিস্তৃত পূজাতে বেশ কয়েকটি ঐতিহ্যবাহী উপচার বা "উপস্থিতি" অন্তর্ভুক্ত থাকতে পারে। নিচের একটি উদাহরণ পুজো; এই ধাপগুলি অঞ্চল, ঐতিহ্য, আয়োজন, বা সময় অনুযায়ী পরিবর্তিত হতে পারে বিশেষ করে যেভাবে দেবতার আয়োজক। এই উদাহরণে, দেবতাকে অতিথি হিসাবে আমন্ত্রণ জানানো হয়, ভক্তরা সম্মানিত অতিথি হিসাবে দেবতার আতিথেয়তা করে এবং যত্ন নেয়, দেবতাকে স্তব ও খাবার দেওয়া হয়, প্রেম এবং শ্রদ্ধা প্রকাশের পরে হোস্ট ছুটি নেয় এবং স্নেহ প্রকাশ করে দেবতাকে বিদায়। ভারতবিদ জন গোন্ডা ১৬টি ধাপ (ষোড়শ উপাচার) চিহ্নিত করেছেন যা সব ধরনের পুজোর মধ্যে প্রচলিত:
কখনও কখনও অতিরিক্ত পদক্ষেপ অন্তর্ভুক্ত করা হয়:
এই পূজা পদ্ধতিতে বিভিন্নতা আছে যেমন:
বিস্তৃত পূজার কাঠামো মন্দির, অঞ্চল ও অনুষ্ঠানের মধ্যে উল্লেখযোগ্য পরিবর্তন থাকে।
অর্চনা পূজা হল একজন ব্যক্তির পক্ষ থেকে একটি সংক্ষিপ্ত অন্তর্বর্তী পূজা যা মূল পূজার পরে করা যেতে পারে।
দ্রুত পূজা
দ্রুত পূজার একই কাঠামো রয়েছে যা সাধারণ মানুষ দ্রুত অভ্যর্থনা, আতিথেয়তা এবং প্রিয় অতিথির সাথে স্নেহপূর্ণ কথোপকথনের জন্য সম্পাদন করে। প্রথমে দেবতাকে বরণ করা হয়, নাম দ্বারা স্বীকার করা হয় এবং স্বাগত জানানো হয়, কখনও কখনও দিয়া বা আলোকিত ধূপকাঠি দিয়ে। ভক্ত ধ্যান (দর্শনের একটি রূপ), বা স্তোত্র এবং মন্ত্র জপ করে আধ্যাত্মিক প্রকাশের সাথে সংযোগ স্থাপন করতে এগিয়ে যান, তারপরে ব্যক্তিগত প্রার্থনা অনুসরণ করা হয়। প্রার্থনা শেষ হওয়ার পর, অতিথি হিসেবে আধ্যাত্মিক দর্শনার্থীকে স্নেহের সাথে ধন্যবাদ এবং বিদায় জানানো হয়। দ্রুত ধ্যানমগ্ন পূজা কখনও কখনও কিছু হিন্দুরা মূর্তি বা মূর্তি ছাড়াই অফার করে। নৃবিজ্ঞানী ক্রিস ফুলারের মতে, হিন্দু ধর্মাবলম্বীরা সুযোগ, চাহিদা এবং ব্যক্তিগত পছন্দ অনুযায়ী নমনীয়তা এবং সংক্ষিপ্ত পুজোর অনুমতি দেয়।
বালিনি হিন্দুধর্মে
বালি ইন্দোনেশিয়ান হিন্দুধর্মে, পূজাকে কখনও কখনও সেমবাহ্যাং বলা হয়। শব্দটি পুরানো জাভানি ভাষায় দুটি শব্দ থেকে উদ্ভূত হয়েছে: সেম্বাহ ও হিয়াং। সেম্বাহ মানে শ্রদ্ধা করা এবং প্রণাম করা; হিয়াং মানে ঐশ্বরিক, দেবতা বা সাং হিয়াং বিধি ওয়াসা, পবিত্র মানুষ ও পূর্বপুরুষ। তাই প্রার্থনা করার অর্থ সম্মান করা, প্রণাম করা, ঐশ্বরিক ও পূর্বপুরুষদের কাছে আত্মসমর্পণ করা।
শেম্বাহ্যাং (পূজা) বালিনি হিন্দুদের জন্য বাধ্যবাধকতা, এ অনুষ্ঠানে প্রার্থনা ও বেদ থেকে স্তোত্র উদ্ভূত হয়। প্রতিটি পরিবার সাধারণত কেওয়াঙ্গেন এবং অন্যান্য নৈবেদ্য সহ প্রতিদিন প্রার্থনা করে। কেওয়াঙ্গেন মানে সুগন্ধযুক্ত, এবং এটি শুভ বৈদিক প্রতীক আকারে পাতা ও ফুল থেকে তৈরি। বালিনি পুরুষ (আত্মা) এবং প্রদান (দেহ) উভয় রূপে দেবতাকে পূজা করার জন্য কেওয়াঞ্জেন ব্যবহার করে। ভারতের মতো, বালিনিরাও আগুন, ধূপ ও মন্ত্রের প্রতীকী অন্তর্ভুক্তি সহ নৈবেদ্য দেয়।
গুরু পূজা
মহান আধ্যাত্মিক প্রভুদের ক্ষেত্রে, বিশেষ করে গুরু পূর্ণিমায় জীবিত ব্যক্তির জন্য পূজা করার একটি রীতিও রয়েছে। গুরুদের কে কখনও কখনও পূজার বস্তু হিসাবে বেছে নেওয়া হয় এবং জীবিত দেবতা হিসাবে সম্মানিত করা হয় বা নির্দিষ্ট দেবতাদের প্রতিমূর্তি হিসাবে দেখা হয়। গুরুরা কখনও কখনও প্রতীকি পোশাক, মালা এবং অন্যান্য অলঙ্কার দিয়ে সজ্জিত হন, এবং ধূপ দিয়ে উদযাপন করা হয়, ধোয়া এবং তাদের পা অভিষিক্ত করা হয়, তাদের ফল, খাবার এবং পানীয় দেওয়া হয় এবং তাদের আশীর্বাদ চাওয়া হয়।
সামাজিক ও মানবাধিকার মাধ্যম হিসাবে
খ্রিস্টধর্মে গির্জার সেবার মতো, হিন্দুধর্মে পূজা ভারতের বাইরে হিন্দু সম্প্রদায়ের জন্য জড়ো করা, সামাজিকীকরণ করা, নতুন বন্ধু খুঁজে বের করা এবং কখনও কখনও হিন্দুদের সামাজিক বৈষম্য মোকাবেলার উপায় নিয়ে আলোচনা করার মাধ্যম হিসেবে কাজ করেছে। উদাহরণস্বরূপ, ম্যারিয়ন ও'ক্যালাঘান রিপোর্ট করেছেন যে হিন্দু প্রবাসীরা ব্রিটিশ উপনিবেশিক সরকার কর্তৃক ত্রিনিদাদে প্ররোচিত শ্রমিক হিসাবে আনা হয়েছিল, বৈষম্যমূলক আইন ভোগ করেছে যা সনাতন হিন্দু বিবাহ বা উত্তরাধিকার অধিকারকে স্বীকৃতি দেয়নিaতিহ্যবাহী হিন্দু বিবাহের সন্তানদের, অথবা অ-হিন্দু সংখ্যাগরিষ্ঠ সরকার চিত্ত দাহ বা শ্মশান নির্মাণের অনুমতি দেয়নি। এই হিন্দু আচারগুলোকে পৌত্তলিক এবং অসভ্য বলে মনে করা হতো। পূজা হিন্দুদের দেখা করার, সামাজিকভাবে সংগঠিত হওয়ার এবং তাদের মানবাধিকারের আবেদন করার একটি উপায় প্রস্তাব করেছিল। সময়ের সাথে সাথে, পূজা একটি সামাজিক এবং সম্প্রদায় বিনোদনমূলক ইভেন্ট হিসাবে একটি ধর্মীয় অনুষ্ঠানের মত হয়ে ওঠে।
পূর্ব মীমাংসা দর্শনে পূজার সমালোচনা
যদিও হিন্দুদের দ্বারা পূজা একটি বৈধ ধর্মীয় কার্যক্রম হিসাবে গ্রহণ করা হয়, এটি দীর্ঘদিন ধরে মীমাংসা চিন্তাবিদদের দ্বারা সমালোচিত হয়েছে। এই দর্শনের মূল কাজ ছিল জৈমিনি রচিত কর্ম্মীমাংমাসূত্র বা "আইন অনুসন্ধানে অনুসন্ধানের জন্য আইন"। চতুর্থ শতাব্দীর শেষের দিকে বসবাসকারী সাবারা সর্বপ্রথম প্রচলিত ভাষ্যটি করেছিলেন। সাবরার ভাষ্য, যা সাবারাভ্যাস নামে পরিচিত মীমাংসা গর্বের স্থান পেয়েছিল, এবং সাবারার বোঝাপড়া পরবর্তী সব লেখক দ্বারা নিশ্চিত হিসাবে গ্রহণ করা হয়েছিল। দেবতাদিকরণ (৯: ১: ৫: ৬–৯) শিরোনামে তার অধ্যায়ে সাবারা দেবতাদের জনপ্রিয় ধারণা পরীক্ষা করেছেন এবং এই বিশ্বাসকে খণ্ডন করার চেষ্টা করেছেন যে তাদের বস্তুগত দেহ আছে, তাদের দেওয়া নৈবেদ্য খেতে সক্ষম, এবং সক্ষম হচ্ছেখুশি এবং তাই উপাসকদের পুরস্কৃত করতে সক্ষম। নিজেকে বেদের উপর ভিত্তি করে (তিনি মহাভারত, পুরাণ গ্রন্থ বা এমনকি স্মৃতি সাহিত্যকে কর্তৃপক্ষের বৈধ উৎস হিসাবে গ্রহণ করতে অস্বীকার করেছিলেন), সাবারা এই সিদ্ধান্তে উপনীত হন যে দেবতারা শারীরিক বা সংবেদনশীল নয় এবং তাই তারা নৈবেদ্য বা নিজের সম্পত্তি উপভোগ করতে অক্ষম। এর জন্য তিনি পরীক্ষামূলক পর্যবেক্ষণের জন্য আবেদন করেছিলেন, উল্লেখ করে যে দেবতাদের দেওয়া হলে নৈবেদ্যগুলি আকারে হ্রাস পায় না; যে কোনও হ্রাস কেবল বাতাসের সংস্পর্শের কারণে। একইভাবে তিনি যুক্তি দিয়েছিলেন যে দেবতাদের ইচ্ছানুসারে দেবতাদের পদার্থ দেওয়া হয় না, কিন্তু "প্রত্যক্ষ উপলব্ধি দ্বারা যা বোঝানো হয় তা হল যে জিনিসগুলি মন্দিরের কর্মচারীদের ইচ্ছা অনুযায়ী ব্যবহার করা হয় (প্রত্যক্ষত প্রমানতদেবতাপরিচরণকাম অভিপ্রয়াহ)। তার আলোচনার সময়, সাবারা দৃঢ়ভাবে বলেছিলেন যে "অতিথিদের ক্ষেত্রে এবং কোরবানির কাজের মধ্যে কোন সম্পর্ক নেই।" এই আনুষ্ঠানিক মন্তব্যটি ঐতিহাসিক প্রমাণ দেয় যে পূজা অতিথিদের স্বাগত জানানোর প্রাচীন বৈদিক ঐতিহ্যের সাথে সাদৃশ্যের ভিত্তিতে নির্মিত হয়েছিল। সাবারা যা বজায় রেখেছিল তা হল এই উপমা বৈধ নয়। মীমাংসাগুলো শতাব্দী ধরে এই ব্যাখ্যা বজায় রেখে চললেও, শঙ্করচার্যের হাতে বিতর্কে তাদের পরাজয় তাদের সংখ্যালঘু দৃষ্টিভঙ্গির দিকে নিয়ে যায়। ১৭ম শতাব্দীতেও মীমাংসাগুলো সমৃদ্ধ হয়েছিল, যেমন নালাকাশের ভাষ্য দ্বারা প্রমাণিত।
আঞ্চলিক নাম
পূজা, কখনও কখনও বানান করা হয় পুজো, তামিল ভাষায় பூசை এবং থাই ভাষায় বুচা ((บูชา))।
ফারিহা ইসলাম তৃষ্ণা
২০২২ সালের জানুয়ারি মাসে মালয়েশিয়ায় অনুষ্ঠিত ২০২২ কমনওয়েলথ গেমস ক্রিকেট বাছাইপর্ব টুর্নামেন্টের বাংলাদেশ দলে তাঁকে অন্তর্ভুক্ত করা হয়। পরবর্তীতে মার্চ ও এপ্রিল মাসে নিউজিল্যান্ডে অনুষ্ঠিত ২০২২ নারী ক্রিকেট বিশ্বকাপের বাংলাদেশ দলে তাঁকে রাখা হয়।
২০২২ সালের অক্টোবর মাসে অনুষ্ঠিত এশিয়া কাপের দলে তাঁকে রাখা হয়। ২০২২ সালের ৬ অক্টোবর মালয়েশিয়ার বিপক্ষে নিজের টোয়েন্টি২০ আন্তর্জাতিক (টি২০আই) অভিষেকে তিনি এ ফরম্যাটে দ্বিতীয় বাংলাদেশি ক্রিকেটার হিসেবে হ্যাটট্রিক লাভ করেন।
আব্দুল হাকিম (রাজনীতিবিদ)
আবদুল হাকিম মিয়া (১৯২৯-২০১৪) বাংলাদেশ আওয়ামী লীগের রাজনীতিবিদ, শিল্পপতি ও কুমিল্লা-৭ (বরুড়া) আসনের সাবেক সংসদ সদস্য।
জন্ম ও পারিবারিক জীবন
আব্দুল হাকিম ১৯২৯ কুমিল্লা জেলায় বরুড়া উপজেলার বাগমারা গ্রামে জন্মগ্রহণ করেন। তার পিতা সৈয়দ আলী বেপারী। তার ৩ ছেলে ও ৩ মেয়ে।
রাজনৈতিক ও কর্মজীবন
আব্দুল হাকিম ছাত্রজীবন থেকে তিনি আওয়ামীলীগের রাজনীতিতে জড়িয়ে পড়েন। মৃত্যুর আগ পর্যন্ত তিনি বরুড়া উপজেলা আওয়ামীলীগের সভাপতি পদে দায়িত্ব পালন করেন। ১৯৭০ সালে তিনি প্রাদেশিক পরিষদের সরকারের সদস্য নির্বাচিত হয়েছিলেন। ১৯৭১ সালে তিনি মহান স্বাধীনতাযুদ্ধে অংশ নেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৩ আসন থেকে সংসদ সদস্য নির্বাচিত হন। সর্বশেষ জুন ১৯৯৬ সালের সপ্তম জাতীয় নির্বাচনে তিনি আওয়ামীলীগের মনোনয়ন নিয়ে কুমিল্লা-৭ (বরুড়া) আসন থেকে সংসদ সদস্য নির্বাচিত হন।
১৯৯১ ও ২০০১ সালের জাতীয় নির্বাচনে তিনি পরাজিত হন।
মৃত্যু
আব্দুল হাকিম ২৩ মার্চ ২০১৪ ঢাকার একটি হাসপাতালে মৃত্যুবরণ করেছেন।
শ্রাবণ মেঘের দিন
শ্রাবণ মেঘের দিন ১৯৯৯ সালে মুক্তিপ্রাপ্ত একটি বাংলাদেশী চলচ্চিত্র । ছবিটি পরিচালনা করেছেন বাংলাদেশের জনপ্রিয় কথা সাহিত্যিক হুমায়ুন আহমেদ। এবং তারই লেখা শ্রাবণ মেঘের দিন উপন্যাস অবলম্বনে নূহাশ চলচ্চিত্রের ব্যানারে ছবিটি নির্মাণ করা হয়। এর আগে ১৯৯৪ সালে তিনি আগুনের পরশমণি এবং পরে ২০০০ সালে দুই দুয়ারী নির্মাণ করেন। ছবির গুরুত্বপূর্ণ কিছু চরিত্রে অভিনয় করেন জাহিদ হাসান, শাওন, মাহফুজ আহমেদ, আনোয়ারা, মুক্তি, গোলাম মোস্তফা,সালেহ আহমেদ ও ডাঃ এজাজ।
শ্রাবণ মেঘের দিন চলচ্চিত্রে নৌকা বাইচ, গায়কদের গানের আসর, গায়ে হলুদের গান ইত্যাদির মাধ্যমে হুমায়ূন আহমেদ বাংলাদেশের লোকজ সংস্কৃতিকে তুলে ধরেন।
কাহিনি সংক্ষেপ
--আর মতি গাতক গেয়ে উঠে শুয়া চান পাখি আমি ডাকিতাছি তুমি ঘুমাইছো নাকি...।
সংগীত
শ্রাবণ মেঘের দিন ছবির সংগীত পরিচালনা করেন মকসুদ জামিল মিন্টু। হুমায়ূন আহমেদ এই ছবিতে ময়মনসিংহের লোককবি ও গায়ক উকিল মুন্সীর কয়েকটি গান ব্যবহার করেন। গানগুলোতে কণ্ঠ দিয়েছিলেন বারী সিদ্দিকী। এ ছবিতেই গীতিকার হিসেবে হুমায়ূন আহমেদের আত্মপ্রকাশ ঘটে।
পুরস্কার
‘শ্রাবণ মেঘের দিন’ ছবিটি ২৪তম জাতীয় চলচ্চিত্র পুরস্কারের আসরে সাতটি শাখায় জাতীয় চলচ্চিত্র পুরস্কার পায়।
হুসাইন আহমদ মাদানির শিষ্যদের তালিকা
হুসাইন আহমদ মাদানি উনবিংশ-বিংশ শতাব্দীর ভারতীয় সুফি ও দার্শনিক ছিলেন। তিনি ইমদাদুল্লাহ মুহাজিরে মক্কি ও রশিদ আহমদ গাঙ্গুহির কাছ থেকে চার তরিকার খেলাফত পেয়েছিলেন। তার ১ লক্ষাধিক মুরিদ ছিল তন্মধ্যে তিনি ১৬৭টি জনকে নিজের উত্তরসূরি মনোনীত করেছিলেন, যারা খলিফায়ে মাদানি নামেও পরিচিত। তার মধ্যে অন্যতম শাহ আহমদ শফী ও আসআদ মাদানি।
খলিফা
তার খলিফাদের নাম ও ঠিকানা:
সমকামী পুরুষ
সমকামিতা
thumb|right|[[Rainbow flag (LGBT movement)|রংধনু পতাকা সমকামী মহিমার নিশ্চিত পরিপূর্ণ নিদর্শন রয়েছে।]]
বিল পন্সফোর্ড
উইলিয়াম হ্যারল্ড বিল পন্সফোর্ড, এমবিই (Bill Ponsford; জন্ম: ১৯ অক্টোবর, ১৯০০ - মৃত্যু: ৬ এপ্রিল, ১৯৯১) ভিক্টোরিয়া প্রদেশের ফিটজরয় নর্থে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৪ থেকে ১৯৩৪ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
দলে তিনি মূলতঃ উদ্বোধনী ব্যাটসম্যান ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শীতা দেখান। ‘পুডিন’ ডাকনামে পরিচিত বিল পন্সফোর্ড ঘরোয়া প্রথম-শ্রেণীর ক্রিকেটে ভিক্টোরিয়া দলের পক্ষে খেলেন।
প্রারম্ভিক জীবন
উইলিয়াম ও এলিজাবেথ পন্সফোর্ড দম্পতির সন্তান ছিলেন তিনি। তার বাবা ডাকপিয়নের চাকরি করতেন। এরপূর্বে তারা ১৮৫০-এর দশকে ডেভনের খনিতে কাজ করেন। এরপর তারা বেন্দিগো এলাকায় চলে যান। ফিটজরয় নর্থের নিউরি স্ট্রিটে শৈশবকাল অতিবাহিত করেন ও আলফ্রেড ক্রিসেন্ট স্কুলে অধ্যয়ন করেন।
তার ব্যাট সাধারণের তুলনায় অনেক ভারী ছিল। যার দরুন তিনি ‘বিগ বার্থা’ নামে আখ্যায়িত হন। ভিক্টোরিয়ার সদস্য থাকাকালীন তার সাথে যোগ্য সঙ্গ দেন বন্ধুবর ও জাতীয় ক্রিকেট দলের অধিনায়ক বিল উডফুল। প্রথম-শ্রেণীর ক্রিকেটে একমাত্র খেলোয়াড় হিসেবে দুইবার সর্বোচ্চ ব্যক্তিগত রানের রেকর্ড ভেঙ্গেছিলেন। এছাড়াও পন্সফোর্ড ও ব্রায়ান লারা - এ দু’জন এক ইনিংসে চার শতাধিক রান করেছেন দুইবার।
১৯৩৪ সালে ডোনাল্ড ব্র্যাডম্যানের সাথে টেস্ট ক্রিকেটে সর্বোচ্চ রানের জুটি গড়েন। এছাড়াও ব্র্যাডম্যান তাঁর অনেকগুলো ব্যক্তিগত রেকর্ড ভেঙ্গেছিলেন।
খেলোয়াড়ী জীবন
১৯২৪-২৫ মৌসুমে সফরকারী ইংল্যান্ডের বিপক্ষে সিডনি ক্রিকেট গ্রাউন্ডে অনুষ্ঠিত প্রথম টেস্টের মাধ্যমে তাঁর টেস্ট অভিষেক ঘটে। উদ্বোধনী ব্যাটসম্যান  ওয়ারেন বার্ডসলি’র উইকেট পতনের পর তিন নম্বরে ব্যাটিংয়ে নামেন তিনি। অধিনায়ক হার্বি কলিন্সের সাথে জুটি গড়ে মরিস টেটের সুইং মোকাবেলায় তাঁকে যথেষ্ট বেগ পেতে হয়। ফলে অভিজ্ঞ কলিন্স সফলতার সাথে টেটের শুরুর দিকের বোলিং রুখে দেন ও পন্সফোর্ডকে তাঁর অভিষেক টেস্টে সেঞ্চুরি (১১০) করতে যথেষ্ট সহায়তা করেন। পরবর্তীতে পন্সফোর্ড বলেছেন যে, ‘আমি হার্বি’র কাছে কৃতজ্ঞ; কেননা তিনি টেটের বোলিং মোকাবেলা করে আমাকে ক্রিজে অবস্থান করতে সহায়তা করেছেন। আমি শতরান করতে পারবো কি-না সন্দিহান ছিলাম। কিন্তু তিনি নিঃস্বার্থভাবে এগিয়ে এসেছেন।’ মেলবোর্নে অনুষ্ঠিত দ্বিতীয় টেস্টে ১২৮ রানের সেঞ্চুরি করেন। এরফলে প্রথম ব্যাটসম্যান হিসেবে ধারাবাহিকভাবে দু’টি টেস্ট সেঞ্চুরির রেকর্ড গড়েন। সিরিজের পাঁচ টেস্টের সবগুলোতেই অংশ নিয়ে ৪৬.৮০ গড়ে ৪৬৮ রান তুলেন পন্সফোর্ড।
বডিলাইন সিরিজে ব্যর্থতার পর ১৯৩৩-৩৪ মৌসুমের ঘরোয়া ক্রিকেটে নিজেকে স্বরূপে মেলে ধরেন। ৫০.৫০ গড়ে ৬০৬ রান তুলেন। এরফলে ১৯৩৪ সালে তৃতীয়বারের মতো ইংল্যান্ড সফরে যাবার জন্য মনোনীত হন। ইংল্যান্ডের গ্রীষ্মকালীন মৌসুমে পন্সফোর্ড অসুস্থ হয়ে পড়েন। ফলে, লর্ডসে অনুষ্ঠিত দ্বিতীয় টেস্টে অংশগ্রহণ থেকে বঞ্চিত হন। সিরিজের শেষ দুই টেস্টে পন্সফোর্ড-ব্র্যাডম্যান দুইবার রেকর্ড ভাঙ্গার পথেকে দুইটি স্মরণীয় জুটি গড়েন। হেডিংলিতে অনুষ্ঠিত চতুর্থ টেস্টে ৩৯/৩ হবার পর ব্র্যাডম্যান পন্সফোর্ডের সাথে জুটি গড়েন। পন্সফোর্ড ১৮১ রানে হিট উইকেটে আউট হন। তখন অস্ট্রেলিয়ার সংগ্রহ ৪২৭/৪। তাদের জুটিতে রান উঠে ৩৮৮ ও ব্র্যাডম্যানের অংশগ্রহণ ৩০৪। ঐ সময়ে এ জুটির সংগ্রহটি সর্বোচ্চ ছিল। ২০০৯ সাল পর্যন্ত অস্ট্রেলিয়ার পক্ষে চতুর্থ উইকেট জুটিতে সর্বোচ্চ ছিল। ঐ সময়ে সিরিজটি ১-১ ব্যবধানে অগ্রসর হয়। পঞ্চম ও ফলাফল নির্ধারণী টেস্টটি ওভালে অনুষ্ঠিত হয়। সেখানেও ব্র্যাডম্যান-পন্সফোর্ড আরও বৃহৎ রানের জুটি গড়েন। অস্ট্রেলিয়ার সর্বমোট ৭০১ রানের ৪৫১ রানই তাদের ব্যাট থেকে আসে। ব্র্যাডম্যান ২৪৪ তুললেও আবারো হিট উইকেটের শিকার হয়ে তিনি করেন নিজস্ব সর্বোচ্চ ২৬৬। ১৯৯১ সাল পর্যন্ত এ রেকর্ডটি অক্ষত ছিল। এছাড়াও ১৯৯৭ সাল পর্যন্ত দ্বিতীয় উইকেটে সর্বোচ্চ ছিল। ২০০৯ সাল পর্যন্ত অস্ট্রেলিয়ার টেস্ট ক্রিকেটের ইতিহাসে সর্বোচ্চ ছিল। চার টেস্টে ৯৪.৮৩ গড়ে ৫৬৯ রান করেন পন্সফোর্ড। এরফলে ১৯৩৫ সালে উইজডেন কর্তৃপক্ষ তাকে বর্ষসেরা পাঁচজন ক্রিকেটারের একজনরূপে ঘোষণা করে।
অবসর
অস্ট্রেলিয়া ফিরে আসার পর উডফুল ও পন্সফোর্ড - দুই ভিক্টোরীয় উদ্বোধনী ব্যাটসম্যানের সম্মানে স্মারকসূচক খেলার আয়োজন করা হয়। এ জুটির মধ্যে জ্যেষ্ঠ সদস্য উডফুল ইংল্যান্ড থেকে ফিরে আসার পূর্বেই প্রথম-শ্রেণীর ক্রিকেট থেকে অবসর নেয়ার ঘোষণা দিয়েছিলেন। ফলে সংবাদমাধ্যমের ধারণা ছিল পন্সফোর্ড ভিক্টোরিয়ার পক্ষে অধিনায়কত্ব ত্যাগ করায় তার উত্তরাধিকারী মনোনীত হবেন। ব্যাট হাতে দুইজন মাঠে নামলে উৎফুল্ল দর্শক তাদের অভিবাদন জানায়। এ দু’জন পুনরায় শতরানের জুটি গড়েন। কিন্তু পন্সফোর্ড ৮৩ রানে আউট হন ও উডফুল শতরানের দিকে ধাবিত হন।
কৃষ্ণা জেলা
কৃষ্ণা জেলা; (కృష్ణా జిల్లా) হল ভারতের অন্ধ্রপ্রদেশ রাজ্যের উপকূলীয় অন্ধ্র অঞ্চলের একটি প্রশাসনিক জেলা। এই জেলার সদর শহর মছলিপত্তনম। বিজয়ওয়াড়া এই জেলার সর্বাধিক জনবহুল শহর। কৃষ্ণা জেলার আয়তন । ২০১১ সালের জনগণনা অনুসারে, এই জেলার জনসংখ্যা ৪৫,২৯,০০৯। কৃষ্ণা জেলার পূর্ব দিকে রয়েছে অন্ধ্রপ্রদেশের পশ্চিম গোদাবরী জেলা, দক্ষিণ দিকে রয়েছে বঙ্গোপসাগর, পশ্চিম দিকে রয়েছে অন্ধ্রপ্রদেশের গুন্টুর জেলা ও তেলেঙ্গানা রাজ্যের নালগোন্ডা জেলা এবং উত্তর দিকে রয়েছে তেলেঙ্গানা রাজ্যের খাম্মাম জেলা।
বিল পন্সফোর্ড
অবসর
খেলা চলাকালে উপস্থিত দর্শক, সংবাদমাধ্যম ও দলীয় সঙ্গীদের চমকে দিয়ে পন্সফোর্ড প্রথম-শ্রেণীর ক্রিকেট থেকে তাঁর অবসরের ঘোষণা দেন। তাঁর এ ঘোষণা ক্রিকেটের উচ্চ পর্যায়ে ব্যাপক প্রতিক্রিয়ার সৃষ্টি করে ও বডিলাইনের প্রতিক্রিয়া প্রবাহিত হয়।
কৃষ্ণা জেলা
১৯০৪ সালে কৃষ্ণা জেলাকে বিভাজিত করে গুন্টুর জেলা গঠিত হয়। ১৯২৫ সালে আবার কৃষ্ণা জেলার কিয়দংশ বিভাজিত করে পশ্চিম গোদাবরী জেলার অন্তর্ভুক্ত করা হয়। কৃষ্ণা জেলা অন্ধ্রপ্রদেশের সবচেয়ে উন্নত জেলা।
বিল পন্সফোর্ড
অবসর
পন্সফোর্ড বেশ লাজুক ও মিতভাষী প্রকৃতির ব্যক্তি ছিলেন। খেলোয়াড়ী জীবন থেকে অবসর নেয়ার পর তিনি জনসমক্ষে আসতেন না ও বেশ দূরত্ব বজায় রেখে চলাচল করতেন। মেলবোর্ন ক্রিকেট ক্লাবে দীর্ঘ তিন দশক কাজ করেছেন। এ সময়ে তিনি মেলবোর্ন ক্রিকেট গ্রাউন্ডের কার্যক্রম তদারকীর সাথে সম্পৃক্ত ছিলেন। এ মাঠেই তিনি তাঁর অপূর্ব ব্যাটিংশৈলী প্রদর্শন করেছিলেন।
কৃষ্ণা জেলা
নাম-ব্যুৎপত্তি
মছলিপত্তনম শহরটি কৃষ্ণা জেলার সদর শহর বলে এই জেলার আগেকার নাম ছিল মছলিপত্তনম জেলা। ১৮৫৯ সালে গুন্টুর জেলা বিলুপ্ত করে কয়েকটি তালুক এই জেলার অন্তর্ভুক্ত করা হয়। পরে মছলিপত্তনম জেলার নাম পরিবর্তন করে ভারতের তৃতীয় বৃহত্তম নদী কৃষ্ণার নামানুসারে ‘কৃষ্ণা জেলা’ রাখা হয়। উল্লেখ্য, কৃষ্ণা নদী কৃষ্ণা জেলার হমসলদেবী গ্রামের কাছে বঙ্গোপসাগরে মিশেছে।
বিল পন্সফোর্ড
সম্মাননা
১৯৮৬ সালে তাঁর সম্মানার্থে এমসিজি’র ওয়েস্টার্ন স্ট্যান্ড পূণঃনামাঙ্কিত করে ‘ডব্লিউএইচ পন্সফোর্ড স্ট্যান্ড’ রাখা হয়। কিন্তু ২০০৬ সালের কমনওয়েলথ গেমস আয়োজনের লক্ষ্যে মাঠের উন্নয়ন পরিকল্পনার অংশ হিসেবে ২০০৩ সালে এই স্ট্যান্ডটি ভেঙ্গে ফেলা হয়। পরবর্তীতে পুনরায় এ স্ট্যান্ডের নাম ডব্লিউএইচ পন্সফোর্ড স্ট্যান্ড রাখা হয়েছিল। ২০০৪ সালে স্টেডিয়ামের অবকাঠামো পুণঃনির্মাণের পর ক্রিকেট খেলায় অসামান্য অবদান রাখায় প্যাভিলিয়নের বাইরে পন্সফোর্ডের আবক্ষ মূর্তি নির্মাণ করা হয়। ১৯৯৬ সালে অস্ট্রেলিয়ান ক্রিকেট হল অব ফেমের প্রথম দশজন অন্তর্ভুক্ত সদস্যের একজন ছিলেন তিনি।
১৯৮২ সালে ক্রিকেট খেলায় অবদান রাখায় রাণীর জন্মদিনের সম্মানে পন্সফোর্ডকে এমবিই পদবীতে ভূষিত করা হয়। বিংশ শতকের সেরা অস্ট্রেলিয়া ক্রিকেট দলের তাত্ত্বিক মনোনয়নে পন্সফোর্ড ও আর্থার মরিসকে অস্ট্রেলিয়া ক্রিকেট বোর্ডের শতাব্দীর সেরা দলের ব্যাটিং উদ্বোধনের জন্য পছন্দ করা হয়। ২০০১ সালে শতাব্দীর সেরা মেলবোর্ন ক্রিকেট ক্লাব দলের জন্য পন্সফোর্ডকে নির্বাচিত করা হয়।
কৃষ্ণা জেলা
ইতিহাস
কৃষ্ণা জেলার প্রাচীনতম নথিবদ্ধ ইতিহাসটি খ্রিস্টপূর্ব ২য় শতাব্দীর সমসাময়িক। সাতবাহন (খ্রিস্টপূর্ব ২৩০ অব্দ – ২২৭ খ্রিষ্টাব্দ), পল্লব (৩৪০ – ৫০০ খ্রিষ্টাব্দ), চালুক্য রাজবংশ (৬১৫ – ১০৭০ খ্রিষ্টাব্দ) এবং পরবর্তীকালে চোল, কাকতীয়, রেড্ডি ও ওড়িশার গজপতি রাজবংশগুলি এই অঞ্চল শাসন করেছে।
সাতবাহন রাজবংশ (খ্রিস্টপূর্ব ২৩০ অব্দ – ২২৭ খ্রিষ্টাব্দ) শ্রীকাকুলাম থেকে এই অঞ্চল শাসন করতেন। এই রাজবংশের বিশিষ্ট শাসকরা ছিলেন শ্রীমুখ (প্রতিষ্ঠাতা), গৌতমীপুত্র সাতকর্ণী ও যজ্ঞশ্রী সাতকর্ণী (সর্বশেষ সাতবাহন রাজা)। সাতবাহন রাজা চার শতাব্দীরও বেশি সময় এই অঞ্চলের অধিবাসীদের জীবনে স্থায়িত্ব ও নিরাপত্তা সুনিশ্চিত করেছিলেন। পল্লব রাজ্য (৩৪০ – ৫০০ খ্রিষ্টাব্দ) কৃষ্ণা নদী থেকে তুঙ্গভদ্রা নদী পর্যন্ত প্রসারিত ছিল। এই রাজ্যের পূর্বে ছিল অমরাবতী, পশ্চিমে ছিল বেলারি এবং দক্ষিণে ছিল কাঞ্চীপুরম। বেঙ্গিদেশের এল্লোর ও পীঠপুরমের কাছে বেঙ্গিনগর ছিল এই রাজ্যের রাজধানী। পল্লবদের সমসাময়িক বৃহৎপালায়ন রাজবংশ কোডুরু থেকে এই অঞ্চল শাসন করতেন। বিষ্ণুকুণ্ডিন রাজবংশের শাসকরা (৫ম শতাব্দী) এই অঞ্চলের মোগলরাজপুরম (অধুনা বিজয়ওয়াড়ায়) ও উন্ডাবল্লি ইত্যাদি স্থানে গুহামন্দিরগুলি খনন করেছিলেন। পূর্ব চালুক্য রাজবংশের শাসকেরা (৬১৫ – ১০৭০ খ্রিষ্টাব্দ) সমগ্র অন্ধ্র অঞ্চলকে তাদের অধীনে আনতে সক্ষম হয়েছিলেন। তারা উন্ডাবল্লিতে গুহামন্দির এবং অনেকগুলি প্রস্তরখোদিত মন্দির ও শিব মন্দির নির্মাণ করেছিলেন।
চোল রাজবংশ রাজামুন্দ্রি থেকে এই অঞ্চল শাসন করতেন। রাজরাজেন্দ্র চোলের শাসনকালে নান্নায়া ভট্টু মহাভারত তেলুগু ভাষায় অনুবাদ করেন। কাকতীয় রাজবংশ ১৪শ শতাব্দীর প্রথম ভাগ পর্যন্ত এই অঞ্চল শাসন করেছিলেন। তাদের রাজধানী ছিল ওরুগল্লু। কাকতীয় শাসক প্রতাপ রুদ্রের পতনের পর পুলয় বেম রেড্ডি রেড্ডি রাজবংশ প্রতিষ্ঠা করেন এবং কোন্ডাবেডুর দুর্গ থেকে স্বাধীনতা ঘোষণা করেন। বেল্লামকোন্ডা, বিনুকোন্ডা ও পালানাডের নাগার্জুন কোন্ডা দুর্গগুলিও তার অধীনে ছিল। কোন্ডাবিডু রেড্ডিরা ছিলেন তেলুগু সাহিত্যের সর্বশ্রেষ্ঠ পৃষ্ঠপোষক। কবি শ্রীনন্দ ও তার শ্যালক বম্মের পোতন তার রাজসভার সদস্য ছিলেন। কোন্ডাবিডু, বাল্লামকোন্ডা ও কোন্ডাপল্লি দুর্গগুলির ধ্বংসাবশেষ আজও দেখতে পাওয়া যায়।
ওড়িশার গজপতি রাজবংশের কপিলেশ্বর গজপতি অধুনা পামিডিমুক্কল মণ্ডলের কপিলেশ্বরপুরম গ্রামটি অধিকার করেছিলেন। তার পুত্র বিদ্যাধর গজপতি অধুনা বিজয়ওয়াড়ার বিদ্যাধরপুরম নির্মাণ করেছিলেন এবং কোন্ডাপল্লিতে একটি জলাধার নির্মাণ করেছিলেন। বিজয়নগর সাম্রাজ্যের শাসক কৃষ্ণদেবরায় ১৬শ শতাব্দীতে এই অঞ্চল জয় করেন। ১৫১২ সালে সুলতান কুলি কুতুব শাহ কুতুব শাহি রাজবংশ তথা গোলকোন্ডা রাজ্য প্রতিষ্ঠা করেন। অধুনা কৃষ্ণা জেলার ভূখণ্ডটি এই রাজ্যের সীমার মধ্যে পড়ত। এই রাজবংশের সর্বশেষ শাসক আবু-ই-হুসেইন শাহ তানিশা নামে পরিচিত ছিলেন। তার দু-জন ব্রাহ্মণ মন্ত্রী ছিলেন। তাদের নাম ছিল মদন্ন ও অক্কন্ন। বিজয়ওয়াড়ার প্রচলিত কিংবদন্তি অনুসারে, এই দুই মন্ত্রী দেবী কনকদুর্গার ভক্ত ছিলেন।
মধ্যযুগ
আওরঙ্গজেব এই অঞ্চল গোলকোন্ডা সুবার (প্রদেশ) অন্তর্ভুক্ত করেছিলেন। এই অঞ্চলের সুবাদার (প্রাদেশিক শাসনকর্তা) মনোনীত হয়েছিলেন আসফ জাহ। ১৭১৩ সালে তিনি ‘নিজাম-উল-মুলক’ উপাধি পান। গোলকোন্ডা প্রদেশটি পাঁচজন নবাবের শাসনক্ষেত্র নিয়ে গঠিত হয়েছিল। এগুলি ছিল: আরকোট, কাডাপা, কুর্নুল, রাজামুন্দ্রি ও শ্রীকাকুলাম। রাজামুন্দ্রির নবাব কৃষ্ণা জেলার ভূখণ্ডটি শাসন করতেন।